kardosdrur/scandi-wiki huggingface dataset:
Lasse Emil Nielsen

Emil Nielsen (født 8. november 1993), er en dansk professionel fodboldspiller, der spiller som kantspiller/angriber i FC Roskilde.

Karriere 
Emil Nielsen, der er opvokset i Store Merløse, startede med at spille fodbold i den lokale fodboldklub i Store Merløse, MUK. Da talentet rakte til mere end niveauet i MUK røg han i ungdomsårene videre til Holbæk (HB&I) og Brøndby IF. Hans seniorkarriere tog for alvor fart, da han skiftede til FC Roskilde. Han spillede i den danske 2. divisionsklub FC Roskilde, og var i 2013/14 sæsonen med til at sikre oprykning til 1. division. Derefter skiftede Emil Nielsen til den norske tippeligaen, hvor han spillede for Rosenborg BK. Emil Nielsen blev kåret som årets profil i 1.Division i sæsonen 2018/2019.

AGF 
Den 31. august 2015 blev det offentliggjort, at den danske klub AGF havde lejet Emil Nielsen i Rosenborg for 2015/16-sæsonen. Aftalen indeholdt en købsoption. Han var ramt af skader i lejeperioden og fik ikke så mange kampe, hvorfor AGF ikke udnyttede optionen, og Nielsen vendte tilbage til Rosenborg i sommeren 2016.

FC Roskilde 
Efter et svært ophold i Rosenborg BK havde Emil Nielsen brug for at komme hjem til Danmark. Det udnyttede hans gamle klub FC Roskilde. Så den 17. august 2016 blev det offentliggjort, at Emil Nielsen havde skrevet en 2-årig kontrakt med FC Roskilde i 1.divison.

Lyngby 
Den 27. juni 2019 blev det offentliggjort, at Emil Nielsen skiftede til Lyngby Boldklub på en treårig aftale. Det blev samtidig en af de dyreste handler i historien, som FC Roskilde har lavet.

Referencer

Eksterne henvisninger 
 
 Emil Nielsen er Årets Profil i 1. division, spillerforeningen.dk. 2019-05-19. Hentet 2019-08-04

Fodboldspillere fra Danmark
Fodboldspillere fra FC Roskilde
Fodboldspillere fra Rosenborg BK
Fodboldspillere fra AGF
Fodboldspillere fra Lyngby Boldklub
Fodboldspillere fra Orange County SC
Holger Stampe-Charisius

Holger Frederik Christian lensbaron Stampe-Charisius, født Stampe (27. august 1822 på Christinelund, Skibinge Sogn – 10. marts 1904 i København) var en dansk godsejer, bror til Henrik Stampe.

Han var en yngre søn af lensbaron Henrik Stampe og Christine Stampe. Da broderen Henrik Stampe i 1892 døde uden mandlige arvinger, overtog Holger Stampe Baroniet Stampenborg. Efter at have tiltrådt det for Stamhuset Constantinsborg substituerede fideikommis antog han desuden ved patent af 28. oktober 1895 navnet Stampe-Charisius. Han blev i 1878 kammerherre.

Han ægtede 21. august 1868 på Vallø Caroline Charlotte Mariane Sophie Bardenfleth (30. december 1841 i København - 7. marts 1922 sammesteds), datter af C.E. Bardenfleth.

Kilder 
Danmarks Adels Aarbog 1920.

Holger 2
Lensbaroner fra Danmark
Godsejere fra Danmark
Kammerherrer fra Danmark
Danskere i 1800-tallet
Danskere i 1900-tallet
Emil Nielsen

Emil Nielsen er navnet på flere personer:
 Lasse Emil Nielsen – dansk fodboldspiller, født 1993 og kendt som Emil Nielsen
 Emil Nielsen (tv-vært) – dansk tv-vært (Store NØRD)
 Emil Nielsen (håndboldspiller) – dansk håndboldmålmand
Milk River

Milk River er en flod der løber i delstaten Montana i USA og provinsen Alberta i Canada. Den er en biflod til Missourifloden, og er 1.173 km lang. Flodens afvandingsområde er på 61.642 km², hvoraf 21.442 km² i Canada og 40.199 km² i Montana.

Milk River har udspring i Glacier County i det nordvestlige Montana, og løber derfra ind i den sydlige del af Alberta, hvor den passerer byen Milk River og Writing-on-Stone Provincial Park. Den drejer derefter mod sydøst og løber igen ind i Montana, hvor den munder ud i Missouri 20 km nedstrøms fra Fort Peck-demningen.

Milk er den nordligste af Missouris større bifloder, og repræsenterer dermed den nordligste udstrækning af Mississippiflodens afvandingsområde.

Navnet Milk River kom fra kaptajn Meriwether Lewis, i Lewis og Clark-ekspeditionen, som beskrev floden i sin dagbog: «vandet i denne flod har en besynderlig hvidhet, omtrent som farven av en kop te blandet med en spiseskefuld mælk. Ud fra farven af vandet kaldte vi den Milk River.»

Farven på vandet kommer fra stenmel som er opløst i vandet. Disse finmalede sedimenter skyldes gletsjererosion ved Milk Rivers kilder.

Se også 
 Vandløb i USA

Eksterne kilder/henvisninger 

Vandløb i Montana
Vandløb i Canada
Alberta
Henrik Stampe (1878-1925)

Henrik lensbaron Stampe (27. juni 1878 – 16. september 1925) var en dansk godsejer.

Han var cand.phil. I 1904 arvede han Baroniet Stampenborg, som blev sat under administration af Staten, og som han afløste i 1924.

Han var gift med Myrle Harvey (1897-1947, gift anden gang med Alfonso Seoane) og fik datteren Birgitte Caroline Maroucha baronesse Stampe (1922-1977), som blev gift med Jens Kistrup.

Kilder 
 Jens Kistrups biografi i Dansk Biografisk Leksikon.

Henrik 3
Lensbaroner fra Danmark
Godsejere fra Danmark
Personer i Kraks Blå Bog (afdøde)
Danskere i 1900-tallet
Christian Conrad Sophus Stemann-Charisius

Christian Conrad Sophus (von) Stemann-Charisius (født 27. maj 1816 i Aabenraa, død 9. april 1895 i Eutin) var en dansk-preussisk embedsmand.

Han var søn af amtmand og kammerherre Otto Johan Stemann (1774-1865) og  Augusta Mathilde Andrea Kaas (med Muren), blev hofjunker, 1845 kammerjunker, dr.jur., 1852 konstitueret og 1854 virkelig kontorchef i Ministeriet for Hertugdømmerne Holsten og Lauenborg, 1857 konstitueret og 1860 udnævnt til amtmand i Neumünster Amt.

Efter den 2. Slesvigske Krig gik han over til Preussen og blev amtsdommer i Neumünster. Han tiltrådte 1889 Det Charisiske Fideikommis (Stamhuset Constantinsborg) og erholdt 25. maj 1889 kgl. tilladelse til at føre navnet Stemann-Charisius og det friherrelige Marselis'ske våben i forbindelse med sit eget.

4. juni 1850 ægtede han Wilhelmine Rosalie Laura friherreinde von Medem (14. juli 1822 i Berlin - 25 december 1893).

Kilder 
Danmarks Adels Aarbog 1909.

Jurister fra Tyskland
Amtmænd fra Holsten
Kontorchefer fra Danmark
Kammerherrer fra Danmark
Danskere i 1800-tallet
Tyskere i 1800-tallet
Christian Conrad Sophus
Personer fra Aabenraa
Otto Johan Stemann

Otto Johan (von) Stemann (født 14. februar 1774 i København, død 17. marts 1865 i Slesvig by) var en dansk amtmand, bror til Poul Christian Stemann og far til Christian Conrad Sophus Stemann-Charisius.

Han var søn af gehejmestatsminister Christian Ludvig Stemann. Stemann var amtmand over Aabenraa og Løgumkloster Amter og blev senere administrator af Grevskabet Rantzau. Han var kammerherre og Kommandør af Dannebrogordenen.

Han ægtede 1762 i Slesvig by Augusta Mathilde Andrea Kaas (med Muren) (24. oktober 1777 i København - 10. december 1865), datter af Ulrik Christian Kaas (1729-1808) og Friderice Amalie Charisius (1749-1828).

Kilder 
Danmarks Adels Aarbog 1909.

Otto Johan
Kammerherrer fra Danmark
Amtmænd fra Slesvig
Kommandører af 1. grad af Dannebrog
Danskere i 1700-tallet
Danskere i 1800-tallet
Personer fra København
Roman Jakóbczak

Roman Józef Jakóbczak (født 26. februar 1946 i Września, Polen) er en tidligere polsk fodboldspiller (midtbane) og -træner.

Jakóbczak spillede på klubplan i henholdsvis polsk og fransk fodbold. Han var tilknyttet storholdet Lech Poznań i seks sæsoner, fordelt på to ophold, og havde i Frankrig ophold hos blandt andet FC Rouen og Châteauroux. Han spillede desuden fem kampe og scorede to mål for det polske landshold. Han var med på holdet til VM i 1974 i Vesttyskland, hvor polakkerne vandt bronze, men kom dog ikke på banen i turneringen.

Jacóbczak var i 1993 kortvarigt træner for sin gamle klub som aktiv, Lech Poznań.

Referencer 

Fodboldspillere fra Polen
Deltagere ved verdensmesterskabet i fodbold 1974
Fodboldspillere fra Lech Poznań
Fodboldspillere fra Górnik Zabrze
Fodboldspillere fra LB Châteauroux
Fodboldspillere fra FC Rouen
Fodboldspillere fra Red Star F.C.
Fodboldtrænere fra Polen
Adam Musiał

Adam Musiał (født 18. december 1948 i Wieliczka, Polen, død 18. november 2020) var en polsk fodboldspiller (forsvarer) og -træner.

Musiał spillede i ti sæsoner hos den polske storklub Wisła Kraków. Senere i sin karriere havde han ophold i både engelsk og amerikansk fodbold.

Musiał spillede 34 kampe for det polske landshold. Han var med på holdet til VM i 1974 i Vesttyskland, hvor polakkerne vandt bronze. Her spillede han seks af holdets syv kampe i turneringen, heriblandt bronzekampen mod Brasilien.

Musiał var efter sit karrierestop træner, blandt andet for sin gamle klub som aktiv, Wisła Kraków.

Referencer 

Fodboldspillere fra Polen
Fodboldspillere fra Wisła Kraków
Fodboldspillere fra Hereford United F.C.
Fodboldtrænere fra Polen
Deltagere ved verdensmesterskabet i fodbold 1974
Lesław Ćmikiewicz

Lesław Ćmikiewicz (født 25. august 1948 i Wrocław) er en polsk tidligere fodboldspiller (midtbane) og -træner.

Aktiv karriere

Klubkarriere 
Ćmikiewicz spillede på klubplan i hjemlandet hos henholdsvis Śląsk Wrocław og Legia Warszawa. Længst tid tilbragte han hos Legia, hvor han var tilknyttet i ni et halvt år.

Landsholdskarriere 
Ćmikiewicz spillede desuden 57 kampe for det polske landshold. Han var med i truppen til VM i 1974 i Vesttyskland, hvor polakkerne vandt bronze. Her spillede han seks af holdets syv kampe i turneringen, blandt andet bronzekampen mod Brasilien.

Han deltog for Polen ved to olympiske lege. Ved OL 1972 i München
vandt holdet først sin indledende pulje med tre sejre, hvorpå det i mellemrunden blev til sejr over  og  samt uafgjort 1-1 mod . Som vinder af puljen kom Polen derpå til at spille finale mod vinderen af den anden mellemrundegruppe, , og her var Polen bagud 0-1 ved pausen. På to mål af Kazimierz Deyna i anden halvleg vendte holdet kampen og sikrede sig guldmedaljerne, mens Ungarn fik sølv og  og Sovjetunionen delte bronzen efter en kamp, der endte 1-1.
 
Ved OL i 1976 i Montreal var fodboldturneringen ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinaler, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så denne gang blev det til OL-sølv til Polen og Deyna, mens Sovjetunionen vandt bronze med sejr over Brasilien.

Trænerkarriere 
Ćmikiewicz fungerede efter sit karrierestop i en årrække som træner, blandt andet for Górnik Zabrze og Polens landshold.

Referencer

Eksterne henvisninger 

Fodboldspillere fra Polen
Fodboldspillere fra Legia Warszawa
Fodboldtrænere fra Polen
Personer fra Wrocław
Trænere for Polens fodboldlandshold
Deltagere ved verdensmesterskabet i fodbold 1974
Deltagere for Polen ved sommer-OL 1972
Deltagere for Polen ved sommer-OL 1976
Olympiske mestre fra Polen
Olympiske sølvmedaljevindere fra Polen
Kazimierz Deyna

Kazimierz Deyna (født 23. oktober 1947, død 1. september 1989) var en polsk fodboldspiller (midtbane), der bliver betragtet som en af de bedste spillere i landets historie.

Karriere 
Deyna spillede i 12 sæsoner hos Legia Warszawa i den polske hovedstad. Han vandt to polske mesterskaber med klubben, i henholdsvis 1969 og 1970. Fra 1978 til 1981 spillede han i England hos Manchester City, inden han sluttede karrieren af i Californien i USA hos San Diego Sockers.

Deynas præstationer betød, at han i både 1973 og 1974 blev kåret til Årets fodboldspiller i Polen.

Landshold 
Deyna spillede desuden 97 kampe for det polske landshold, hvori han scorede 41 mål. Hans debutkamp faldt 24. april 1968 i en venskabskamp mod Tyrkiet, mens hans sidste var en VM-kamp 21. juni 1978 mod Brasilien. Han deltog for Polen ved både VM i 1974 i Vesttyskland, hvor polakkerne vandt bronze, samt ved VM i 1978 i Argentina. 

Han deltog også for Polen ved to olympiske lege. Ved OL 1972 i München
vandt holdet først sin indledende pulje med tre sejre, hvorpå det i mellemrunden blev til sejr over  og  samt uafgjort 1-1 mod . Som vinder af puljen kom Polen derpå til at spille finale mod vinderen af den anden mellemrundegruppe, , og her var Polen bagud 0-1 ved pausen. På to mål af Deyna i anden halvleg vendte holdet kampen og sikrede sig guldmedaljerne, mens Ungarn fik sølv og  og Sovjetunionen delte bronzen efter en kamp, der endte 1-1.
 
Ved OL i 1976 i Montreal var fodboldturneringen ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinaler, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så denne gang blev det til OL-sølv til Polen og Deyna, mens Sovjetunionen vandt bronze med sejr over Brasilien.

Død 
Deyna omkom den 1. september 1989 i en bilulykke i San Diego.

Referencer

Eksterne henvisninger 

Fodboldspillere fra Polen
Fodboldspillere fra LKS Łódź
Fodboldspillere fra Legia Warszawa
Fodboldspillere fra Manchester City F.C.
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere for Polen ved sommer-OL 1972
Deltagere for Polen ved sommer-OL 1976
Olympiske mestre fra Polen
Olympiske sølvmedaljevindere fra Polen
Trinity College

Trinity College er navnet på flere institutioner:

Irland 
 Trinity College (Dublin) – under University of Dublin i Dublin

Storbritannien 
 Trinity College (Cambridge) – under University of Cambridge i Cambridge
 Trinity College London – i London
 Trinity College (Oxford) – under University of Oxford i Oxford

USA 
 Trinity College (Connecticut) – i Hartford, Connecticut
Orienteering Australia

Orienteering Australia er det nationale orienteringsforbund i Australien. Det er fuldgyldigt medlem af det Internationale Orienterings-Forbund. Orienteering Australia er ombygget omkring en føderal struktur, hvor hver af Australiens syv stater har et forbund, der er medlem af Orienteering Australia.

Økonomi 
Orienteering Australia er hovedsageligt finanseret af den Australske Sportskommision. Forbundet udover det en aftale med Silva, der specifikt sponsorerer National Orienteering League, samt Melbourne Bicycle Centre.

Referencer 

Medlemmer af det Internationale Orienterings-Forbund
Orientering
Sport i Australien
Fabrice Luchini

Fabrice Luchini er en fransk skuespiller og forfatter, der har medvirket i utallige film siden sin debut i 1969.

Biografi
Fabrice Luchini blev født under navnet Robert Luchini i Paris den 1. november 1951 af forældre med italiensk baggrund.

Filmografi

Udmærkelser
I 1994 modtog han en César for bedste mandlige birolle for sin rolle som Fabrice Lenormand  i filmen Tout ça... pour ça !

Eksterne henvisninger

 

Personer fra Paris
Skuespillere fra Frankrig
De overlevende

De overlevende (originaltitel: Survivors) var en britisk TV-serie fra BBC skabt af Terry Nation. Serien blev sendt i tre sæsoner mellem 1975 og 1977, i sammenlagt 38 episoder, og handlede om personer, der havde overlevet en pestlignende pandemi på Jorden, som havde udryddet størstedelen af menneskeheden.

Serien blev sendt på DR første gang den 22. oktober 1976.

Eksterne links 
 Survivors hjemmeside  
 

Science fiction-tv-serier fra USA
Britiske tv-serier fra 1970'erne
Tv-programmer fra BBC
2. division 2014-15 (fodbold)

Sæson 2014-15 i 2. Division er den tredjebedste fodboldliga i Danmarksturneringen i fodbold.. 2. Division øst består af hold fra Sjælland, Lolland og Falster (unionerne DBU Sjælland, DBU København og DBU Lolland-Falster). 2. division vest består som udgangspunkt af hold fra Jylland og Fyn (DBU Jylland og DBU Fyn), men i 2014-15-sæsonen vil der også være ét hold fra Sjælland (Næstved). Vinderne af de to rækker rykker op i 1. division, mens de 5 dårligste hold fra hver række rykker ned i danmarksserien. De 6. dårligste fra hver række spiller play-off for at undgå den sidste nedrykingsplads.
Grunden til de mange nedrykkere skyldes, at formatet for 2. division ændres, så der fra sæsonen 2015/2016 kun vil være 24 hold i 2. division, som deles op i 3 pulje á 8 hold.

Nye hold denne sæson er Hvidovre og Marienlyst som rykkede ned fra 1. divison, samt Avedøre, Herlev, Kjellerup, Kolding Boldklub, Kolding IF og Varde, som alle er rykkede op fra Danmarksserien.

Inden sæsonen startede skiftede Nordvest FC navn til Holbæk.

Øst

Deltagere

Kort over deltagerne

Stilling

Placering pr. runde 
Nedenstående tabel viser hvert holds position efter hver rundes afslutning.

Sidst opdateret: 20. juni 2015

Resultater 
Hvert hold møder hinanden 2 gange, hhv. hjemme og ude.

Vest

Deltagere 
Pga. der er 17 hold øst for Storebælt og kun 15 vest for Storebælt skulle et øst-hold rykkes over i Vestkredsen. Normalt trækkes der lod blandt øst-holdene, men Næstved meldte sig selv frivilligt.<ref>Næstved tager turen i vest  bold.dk', 20. juni 2014</ref>

 Kort over deltagerne 

 Stilling 

 Placering pr. runde 
Nedenstående tabel viser hvert holds position efter hver rundes afslutning.

Sidst opdateret: 20. juni 2015

 Resultater 
Hvert hold møder hinanden 2 gange, hhv. hjemme og ude.

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 Nedrykningsplayoff 
Nummer 11 fra hhv. Øst- og Vestkredsen mødes over to kampe for at finde den sidste nedrykker fra 2. division.

 Første kamp 

 Anden kamp Middelfart tager den samlede sejr pga. reglen om udebanemål. Dette betyder, at Middelfart bliver i 2. division, mens Rishøj må en tur ned i Danmaksserien.''

Referencer 

Fodboldsæson 2014-15
Sæsoner i 2. division (fodbold)
Virkning (flertydig)

Ordet virkning har flere betydninger:
 Virkning – At noget kan få noget andet til at ændre sig.
 Virkning (fysik) - En størrelse forbundet med enhver fysisk proces - se også mindstevirkningsprincippet.
Underworld

Underworld har flere betydninger:

Computerspil 
 Tomb Raider: Underworld (2008)

Film 
 Underworld (film fra 1927)
 Underworld (film fra 1985)
 Underworld (film fra 1996)
 Underworld (filmserie)
 Underworld (film fra 2003)
 Underworld: Evolution (2006)
 Underworld: Rise of the Lycans (2009)
 Underworld: Awakening (2012)

Musik 
 Underworld (band) fra England, (1980-nu)
 Camden Underworld, "The Underworld" - spillested i London

Litteratur 
 Underworld (DeLillo novel) - 1997 roman af Don DeLillo
Mikkel Desler

Mikkel Desler Puggaard (født 19. februar 1995 i Danmark) er en dansk fodboldspiller, der spiller for Toulouse i Ligue 1. Han spiller primært som defensiv midtbanespiller, men kan også bruges som en højre midtbanespiller eller central forsvarsspiller.

Klubkarriere

Odense Boldklub 
Mikkel Desler kom til OB som lilleput fra Assens FC, der er en del af samarbejdet i Øens Hold.

Han startede ud som ungdomspiller i OB. Men i februar 2014 meddelte OB på deres hjemmeside, at Desler til sommer ville blive fuldtidsprofessionel, og dermed også ville blive rykket op på senior truppen. Dermed skrev han i sommeren også under på en 3-årig kontrakt. 

Inden han blev rykket op på førsteholdstruppen havde han allerede spillet 2 ligakampe, og havde siddet på bænken i 5 ligakampe.

I februar 2014 meddelte Tipsbladet, at flere italienske kilder havde skrevet, at italienske klubber som Parma samt AS Roma var ude efter Desler, som de sammenlignede med Daniele De Rossi.

Han havde dog efterhånden svært ved at tilspille sig en plads på holdet i OB, og ønskede derfor at komme videre i karrieren.

FK Haugesund 
Den 20. marts 2019 kunne OB offentliggøre, at klubben havde solgt Mikkel Desler til FK Haugesund.

Referencer

Eksterne henvisninger 
 
 Mikkel Desler  på ob.dk

Fodboldspillere fra Danmark
Fodboldspillere fra Assens FC
Fodboldspillere fra Odense Boldklub
Deltagere for Danmark ved sommer-OL 2016
Sanne Kofod Olsen

Sanne Kofod Olsen (født 22. maj 1970) er en dansk kunsthistoriker og dekan for  Konstnärliga Fakulteten, Göteborg Universitet, Sverige

Uddannelse og karriere 
Hun er uddannet cand.phil. (1996) og mag.art. (2001) i kunsthistorie fra Københavns Universitet, hvor hun siden 2003 har været ekstern lektor, og modtog i 2014 N.L. Høyen Medaljen. Hun er censor ved de kunsthistoriske afdelinger ved Københavns og Aarhus Universiteter. Hendes primære forskningsområde er samtidskunsten.

Fra 2005 til 2009 har hun været rektor for Det Fynske Kunstakademi og fra 2009 til 2014 direktør for Museet for Samtidskunst. Den 4. juli 2014 blev hun af Kulturministeriet udnævnt til rektor for Det Kongelige Danske Kunstakademis Billedkunstskoler som Mikkel Boghs efterfølger.

Sanne Kofod Olsen har tidligere været kunstfaglig medarbejder ved Billedkunstcentret under Kunststyrelsen, kurator ved Center for Dansk Billedkunst og tidligere arbejdet freelance som kurator og været ansat ved Århus Kunstmuseum.

Tillidshverv 
Kofod Olsen har været medlem af bestyrelsen for SNYK, Genreorganisationen for ny musik 2013-15, for Novo Nordisk Fondens kunsthistoriske del 2012-16 og for Center for Kultur og Udvikling, CKU, 2012-16.

Hun har været medlem af Kunstrådet 2011-14 medlem af bestyrelsen for Det Danske Institut i Athen til 2012, medlem af bestyrelsen, Fabrikken for Kunst og Design til 2010, medlem af Köpcke-fondets bestyrelse 2002-12, medlem af bestyrelsen for Dansk Kunsthistoriker Forening 2003-06, medlem af kritikerforeningen Aica, medlem af IKT, International Kuratorisk Organisation og medlem af Krabbesholm Højskoles bestyrelse 1999-2001.

Kilder 

Personer i Kraks Blå Bog
Kunsthistorikere fra Danmark
Museumsfolk fra Danmark
Ansatte ved Det Kongelige Danske Kunstakademi
Danskere i 1900-tallet
Danskere i 2000-tallet
Faglitterære forfattere fra Danmark
Modtagere af N.L. Høyen Medaljen
Feminister fra Danmark
Anders Thomsen (fodboldspiller)

Anders Thomsen (født 29. juli 1995 i Danmark) er en dansk fodboldspiller, der spiller for BK Marienlyst.

Karriere 
Thomsen begyndte at spille fodbold i en af Øens Hold-samarbejdsklubberne, Fjordager IF, som 4-årig og flyttede til FC Fyn, da han blev U15-spiller. Han var bl.a. på en fem-dages prøvetræning hos Blackburn Rovers i april 2010 som blot U15 spiller.

Den 19. juli 2012 skiftede 16-årige Thomsen til OB på en 2-årig aftale. Thomsen skulle starte med at tørne ud for klubbens U19 trup.

Den 15. marts 2014 meddelte OB på deres hjemmeside, at Thomsen ville blive rykket op på seniortruppen til sommer. Han blev tildelt nummer 29.

I sommeren 2016 fik han ikke forlænget sin kontrakt i OB, hvorpå Middelfart skrev kontrakt med ham.

Thomsen skiftede til BK Marienlyst i starten af 2017. Han skrev under på en kontrakt med klubben den 20. december 2016.

International karriere 
Han fik sin landsholdsdebut for Danmarks U/16-landshold den 14. november 2010, da han startede inde og spillede de første 64 minutter i 1-2-nederlaget til Ukraines U/16-fodboldlandshold, inden han blev erstattet af Viktor Ahlmann.

Referencer

Eksterne henvisninger 
 Anders Thomsen  på middelfartboldklub.dk
 

Fodboldspillere fra Danmark
Fodboldspillere fra Odense Boldklub
Fodboldspillere fra Middelfart Boldklub
Fodboldspillere fra Boldklubben Marienlyst
Johan den Uforfærdede, hertug af Burgund

Johan 2. af Burgund, også kendt som Johan den Uforfærdede (; ), (28. august 1371 – 10. september 1419) var hertug af Burgund og regent i Nederlandene fra 1404 og frem til han blev myrdet i 1419.

Liv og gerning 
På sin faders side var han medlem af Huset Valois (den daværende kongefamilie i Frankrig). Han var søn af hertug Filip den Dristige af Burgund og sønnesøn af kong Johan den Gode af Frankrig.

Johan deltog i Slaget ved Nikopolis i 1396. Han blev hertug af Burgund i 1404 og arvede i 1405 Flandern efter sin moder Margarete. Han kæmpede med greven af Armagnac og dauphinen Karl om indflydelse på den franske regering under Karl 6.s sindssygdom. Han fik hovedindflydelsen, da hans modstandere i 1415 blev slået af englænderne i Slaget ved Agincourt og tog i 1418 Paris i sin besiddelse. Han blev myrdet under et fredsmøde med dauphinens folk.

Johan den Uforfærdede var gift med Margareta af Bayern-Straubing. De fik én søn og syv døtre. Efter Johans død blev sønnen Filip den Gode hertug af Burgund.

Referencer 

Kongelige fra Frankrig